## ANGGAH UNGGUHING BASA BALI RING SASOLAHAN WAYANG CENK BLONK LAKON SUTHA AMERIH BAPA
I. Km. Winarsa 1 , I. A. Sukma Wirani 1 , IB. Md. Ludy Paryatna 2
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: {komangwinarsa24@yahoo.com, sukma.wirani@undiksha.ac.id, idabagusludy@gmail.com}@undiksha.ac.id

## Kuub
Tetilik sane mamurda Nureksain anggah-ungguhing basa Bali ring sasolahan Wayang Cenk  Blonk  lakon  Sutha  Amerih  Bapa madue  tetujon:  (1)  mangda  uning  anggah- ungguhing basa Bali sane kaanggen ring sasolahan Wayang Cenk Blonk lakon Sutha Amerih Bapa , (2) mangda uning tata cara minayang anggah-ungguhing basa Bali ring sasolahan  Wayang  Cenk  Blonk  lakon  Sutha  Amerih  Bapa . Tetilik  puniki kalaksanayang  antuk  palihan  tetilik deskriptif  kualitatif .Jejering  tetilik  puniki  inggih punika  Wayang  Cenk  Blonk  lakon  Sutha  Amerih  Bapa . Penandang  tetilikan  puniki inggih  punika  soroh  anggah-ungguhing  basa  Bali,  tata  cara  minayang  anggah- ungguhing  basa  Bali.  Kramaning  mupulang  data  ring  tetilik  puniki  nganggen  metode transkrip data . Pikolih tetilikan puniki, inggih punika, (1) soroh anggah-ungguhing basa Bali  sane  kaanggen  ring  sasolahan  Wayang  Cenk  Blonk  lakon  sutha  Amerih  Bapa, minekadi  basa  alus,  basa  madia,  basa  andap,  lan  basa  kasar.  (2)  lengkara  alus singgih  kaangen  nyinggihang  sang  sane  patut  kasinggihang,  lengkara  alus  madia inggih  punika  lengkara  sane  madue  nilai  rasa  basa  sane  nenten  ja  alus  pisan, lengkara  alus  sor  inggih  punika  lengkara  sane  kaanggen    ngandap  ngasor  rikala matur-atur majeng ring sang sane wangsannyane tegehan sakadi triwangsa, lengkara andap  inggih  punika  lengkara  sane  kaanggen  mabebaosan  majeng  ring  jadma  sane madue  wangsa  sane  pateh  tur  masawitra  sampun  rumaket,  lengkara  kasar  inggih punika  lengkara  nenten  bakti,  lengkara  sane  lumbrahnyane  kaanggen  rikala  ipun kroda.
Kruna Jejaton : Anggah-ungguhing, basa Bali, Wayang.

## Abstrak
Penelitian  yang  berjudul Mengnalisis  anggah-ungguhing  bahasa  Bali  di  pertunjukan Wayang Cenk Blonk berjudul Sutha Amerih Bapa bertujuan: (1) supaya tahu anggah- ungguhing  bahasa  Bali  yang  digunakan  di  pertunjukan Wayang  Cenk  Blonk  berjudul Sutha  Amerih  Bapa  (2)  supaya  tahu  tata  cara  membedakan  anggah-ungguhing bahasa Bali yang di gunakan di pertunjukan Wayang Cenk Blonk yang berjudul Sutha Amerih Bapa. Analisis data dalam penelitian ini menggunakan analisis data deskriptif kualtitatif.Subjek  dari  penelitian  ini  adalah  wayang  Cenk  Blonk  lakon  Sutha  Amerih Bapa.Objek  penelitian  ini  adalah  jenis  anggah-ungguhing  basa  Bali,  tata  cara membedakan  anggah-ungguhing  bahasa  Bali.  Metode  pengumpulan  data  dalam penelitian ini menggunakan metode transkrip data. Data yang diperoleh dari penelitian (1)jenis anggah-ungguhing bahasa Bali yang digunakan di pertunjukan Wayang Cenk Blonk  berjudul  Sutha  Amerih  Bapa,  (2)  kalimat  alus  singgih  digunkan  untuk menghormati  orang  yang  patut  di  hormati.  Kalimat  alus  madia  adalah  kalimat  yang mempunyai  nilai  rasa  bahasa  yang  tidak  terlalu  hormat.  Kalimat  alus  sor  adalah kalimat  yang  digunakan  untuk  merendahkan  diri  jika  menghadap  orang  yang
mempunyai  kedudukan  lebih  tinggi  seperti  tri  wangsa.  Kalimat  andap  adalah  kalimat yang  digunakan  berbicara  pada  orang  yang  mmpunyai  kedudukan  yang  sama  dan sudah berteman akrab. Kalimat kasar adalah kalimat yang tidak hormat, kalimat yang lumbrah digunakan saat marah.
Kata kunci: Anggah-ungguhing, bahasa Bali, Wayang.

## Abstract
The study, titled Analysis Balinese versatility in Bali Cenk Blonk Wayang show entitled Sutha Amerih Bapa aims: (1) so as to know the Balinese versions of Bali used in the Cenk  Blonk  Wayang  show  entitled  Sutha  Amerih  Bapa  (2)  in  order  to  know  how  to distinguish  Balinese-grade  vireds  that  are  used  in  the  Cenk  Blonk  Wayang  show entitled  Sutha  Amerih  Bapa.  Data  analysis  in  this  study  using  descriptive  qualitative data  analysis.  The  subject  of  this  research  is  the  Cenk  Blonk  wayang  play  Sutha Amerih Bapa. The object of this research is the type of anggah-ungguhing basa Bali, the procedure of distinguishing the Bali angguh-ungguhing. Data collection method in this  research  using  data  transcript  method.  Data  obtained  from  the  research  (1)  a Balinese  type  of  Bali-edged  version  used  in  the  Cenk  Blonk  Wayang  show  entitled Sutha  Amerih  Bapa,  (2)  sentence  alus  singgih  used  to  honor  people  who  should  be respected.  Sentence  alus  madia  is  a  sentence  that  has  a  sense  of  language  that  is not  very  respectful.  The  alus  sor  sentence  is  a  sentence  used  to  humble  oneself  if facing a person  who has a higher  position  like a tri  wangsa. Sentence  is a sentence used to talk to people who have the same position and are friends. Sentence kasar is a disrespectful sentence, a luminous sentence used when angry.
Keywords : Bali-superioring, Balinese language, Wayang.

## Purwaka
Yening  sampun  maosang  "basa Bali", akeh parajana Baline pamekasnyane yowana  makasami  ajerih  miragi  baos sekadi  punika,  duaning  sampun  majanten akeh pikobet sane pacang kapanggihin ring sajeroning parikrama sane mapaiketan ring basa Bali. Sakewanten, pikobet
mabebaosan nganggen basa Bali karasayang meweh. Kahanan punika sangkaning  kawentenan  basa  Bali  madue wirasa sane matiosan utawi maundagan. Ri tatkala  mabebaosan  nganggen  Basa  Bali, patut  kauningin  dumun  indik  sang  sane pacang kairing mabebaaosan.
Basa sane pinih becik inggih punika pangangge basa sane anut sareng kawentenan (situasi), kawentenan  punika wenten  kakalih  inggih  punika  kawentenan
resmi lan nenten resmi . Kawentenan resmi inggih  punika  kawentenan  mabasa  sane mapaiketan  sareng  pikobet kadinasan, wewidangan widya, mabebaosan ring ajeng anak  akeh  lan  mabebaosan  sareng  jadma sane kasinggihang minakadi ri tatkala iraga ngajahin  ring  sekolah,  ri  tatkala  nyurat sewalapatra, makarya laporan , karya ilmiah ,  mabebaosan  sareng  pejabat,  ratu peranda  lan  guru.  Punika  mawinan  patut nganggen  basa  sane  pinih  becik (baku) . Nanging  kawentenan  nenten resmi inggih punika  pangangge  basa  ring  pagubugan sadina-dina  sareng  pikobet  sane  wenten ring kauripan sadina-dina, imba kawentenan mabasa nenten resmi minakadi mabebaosan ring warung lan ring pasar  ri  tatkala  matumbasan.  Kawentenan pangangge  basa  sakadi  punika  taler wenten  ring  basa  Bali  sane  kawastanin
anggah-ungguhing  basa  Bali  utawi  sor singgih basa Bali.
Manut  tetilikan  saking  Fakultas Sastra  Universitas  Udayana  Denpasar, basa  Bali  kabinayang  dados  kalih  inggih punika  Basa  Kasar  lan  Basa  Alus.  Manut Ngurah Bagus (1975: 37) anggah-
ungguhing  basa  Bali  kaepah  dados  tiga inggih  punika  Basa  Kasar,  Basa  Madia  lan Basa Alus. Undagan basa manut panampen punika dasarnyane pateh, nanging  punika  pastika  prasida  saling nyangkepin.  Manut  Narayana  anggah- ngguhing  basa  Bali  kaepah  dados  papat inggih  punika  Basa  Kasar,  Basa  Andap, Basa  Madia  lan  Basa  Alus.  Manut  J Kersten  SVD  anggah-ngguhing  basa  Bali kaepah  dados  lima  inggih  punika  Basa Kasar, Basa Alus, Basa Singgih, Basa Ipun lan  Basa  Madia.  Lianan  ring  punika  manut Medra  miwah  sawitrannyane.  (2003:  13) anggah-ngguhing  basa  Bali  kaepah  dados tiga  inggih  punika  Rasa  Basa  Kruna  Basa Bali (Kruna alus singgih, Kruna alus madia, Kruna  alus  sor,  Kruna  alus  mider,  Kruna mider, Kruna andap lan Kruna kasar), Rasa Basa  Lengkara  Basa  Bali  (Lengkara  alus singgih,  Lengkara  alus  madia,  Lengkara alus sor, Lengkara andap, lengkara kasar), lan Rasa Basa, Basa Bali (Basa alus, Basa madia, Basa andap, Basa kasar).
Basa Bali manut anggah-ungguhing basa Bali, kaanggen risajeroning parikrama nganinin  indik  agama,  budaya  miwah  adat istiadat.  Minakadi  yening  nglaksanayang parikrama  peparuman  ring  banjar  adat, punika  pastika  nganggen  basa  Bali  sane alus  mangda  bebaosannyane  prasida ngamedalang  napi  sane  kapikayunang. Basa  Bali  sane  kaanggen  basa  alus santukan  kawentenan  ring  peparuman punika,  kawentenan  sane formal. Yening mabebaosan  nganggen  basa  Bali  Alus, punika  nganggen  kruna-kruna  minakadi, (Basa Alus Madia) tiang, niki, nika, ampun, napi,  sira,  ten,  (Basa  Alus  Mider)  rauh, memargi,  eling,  lali,    jinah,  ayam,  gelis, puput,  raris,  (Basa  Alus  Sor)  padem, buntut,  budal,  urip,  neda,  tunas,  wasta, piragi,  ipun,  (Basa  Alus  Singgih)  seda, ngandika,  makolem,  nyumpena,  prabu, parab,  mantuk,  ngaksi,  munggah,  miwah sane lianan. Yening Basa Bali Kasar punika pinaka  basa  sane  ketah  lumrahnyane
kaanggen  ring  pagubugan (pergaulan) sedina-dina  lan  wangsanyane  pateh.  Basa Bali  Kasar  punika  kabinayang  dados  kalih inggih  punika  Basa  Kasar  Jabag  lan  Basa Kasar  Pisan  imbanyane:  lengkara  kasar jabag  “Icang  ane  maang  Ida  pipis”,  yening lengkara  kasar  pisan  “Kai  ane  maang  iba pipis”.
Ring Bali iraga sapatutnyane nganggen basa Bali ri tatkala mabebaosan, nanging sane akeh kacingak ring parajanane  sane  magenah  ring  kota,  basa Bali punika ngangsan rered. Akeh parajana sane  magenah  ring  kota  nganggen  basa Indonesia  ri  tatkala  mabebaosan.  Yening parajana  sane  magenah  ring  desa,  basa Bali  sane  kaanggen  mabebaosan  sareng jadma  sane  lianan,  krana  jatma  ring  desa durung  polih pengaruh  teknologi lan modernisasi . Dadosnyane basa Bali puniki, kantun  dados  basa  ibu,  basa  sane kapolihang  kapertama  olih  alit-alite,  saking wau  embas.  Nanging  ring  aab  sekadi mangkin,  jatma  Bali  akeh  sane  nenten uning nganggen angah-unguhing basa Bali. Akehan para alit-alit ring Bali sane mangkin nganggen  basa  Indonesia  tur  nganggen basa Inggris .  Ring  indike  puniki  iraga sepatutnyane mautsaha nincapang mangda  para  alit-alite  kayun  malajahin basa  Bali  tur  nganggen basa  Bali  ri  tatkala mabebaosan  sareng  jadma  sane  lianan, iraga  sapatutnyane  nganggen  basa  Bali boye  je  nganggen  basa  Indonesia.  Iraga dados  jadma  Bali  sepatutnyane  ten  dados kimud  yening  ngangen  basa  Bali  ri  tatkala mabebaosan sareng jadma lianan.
Yening  ring  aab  sakadi  mangkin akeh pisan jadma Bali kapirengin mabebaosan  nganggen  basa  Indonesia  ri tatkala  mabebaosan.  Yening  iraga  mireng jadma  Bali  mabebaosan  nganggen  basa Indonesia,  pastika sampun lian antuk iraga mirengang.  Yening  raga  dados  jadma  Bali pastika  wenten  manah  sane  nuldul  ri tatkala  mireng  anak  mabebaosan  kadi punika,  santukan  basa  Bali  punika  dahat luih  manut  ring  tata-titi  basanyane  taler madue  pangargan  sane  mautama  ring sajeroning anggen mabebaosan.
Nangging saking saseleh panureksa kalaksanayang silih
sinunggilnyane  marupa  kasenian  inggian punika,  kasenian  wayang  sane  prasida
kaanggen  antuk  sarana  nglestariang  basa Bali punika lan kaanggen nincapang krama Bali sumangdane stata nganggen basa Bali ri  tatkala  mabebaosan.  Kasenian  wayang punika  wantah  Wayang  Cenk  Blonk,  sane ngranjing  ring  silih  sinunggil  wayang  kulit santukan  wayang-wayangnyane  malakar antuk  kulit banteng lan  kulit  kebo. Risajeroning sasolahannyane wayang puniki  ngambil  lakon  Mahabarata  utawi Ramayana.  Sane  dados  caciren  Wayang Cenk  Blonk  wayang  puniki  pinih inovatif santukan risajeroning sasolahannyane madaging antuk tekhnologi modern minakadi, kawewehin antuk lampu listrik lan suara-suara  sane  nuekin  kawentenan risajeroning  sasolahannyane,  tur  prasida ngawi manah para krama Bali sane nyingak sasolahan  wayang  kulit  Cenk  Blonk  puniki seneng,  tur  krama  Bali  prasida  nincapang urantiannyane  majeng    ring  kasenian  Bali, pinih riin wayang.
Kawentenan  I  Wayan  Nardayana (jero  dalang  Wayang  Cenk  Blonk),  majeng kawentenan wayang ring Bali nenten dados kapalasang,  I  Wayan  Nardayana  puniki dados  pamahbah  majeng  ring  kawentenan sasolahan  wayang inovatif ,  mawinann punika  kawentenan  wayang  kulit  ring  Bali prasida  mawali  kasenengin  olih  para yowana Bali. Napi sane sampun kamargiang  olih  Jero  Dalang  Nardayana, inggihan  punika  ngewewehin  punakawan lianan  ring  punakawan  sane  sampun wenten  (Tualen,  Merdah,  Sangut,  lan Delem) Nang Klencenk lan Nang Cenblonk pinaka  punakawan  sane  dados  caciren sane ngembasang aran Cenk Blonk.
Tokoh  ring  wayang  kulit  Bali,  taler ring  wayang  kulit  Cenk  Blonk  kadasarin antuk  cara  tradisional,  inggihan  punika undagan  wangsa  sane  pinih  ageng  madue paiketan marep ring panganggen basa Bali. Kacingak  saking  caciren  soang-soang lakon  para  wayang  sane  kamargiang  olih pawarta  (orang  pertama)  marep  ring pawarta sane tiosan (orang kedua) tur sang sane  kaajak  mebebaosan  (orang  ketiga), prasida kasinahang undagan-undagan basa  Bali  sane  kaanggen  ri  sajeroning bebaosan punika (dialog) nganutin tuntunan risajeroning bebaosan.
Mapaiketan  sareng  sane  sampun kasobyahang  ring  ajeng,  saseleh  ngindikin
basa  Bali  sane  kaanggen  kawatesin  antuk sasolahan  Wayang  Cenk  Blonk  lakon Sutha Amerih Bapa, kaanggennyane Wayang  Cenk  Blonk  lakon  Suta  Amerih Bapa pinaka study kasus santukan Wayang Cenk  Blonk  pinih  kasengguh  ring  krama Bali.  Wayang  Cenk  Blonk  risajeroning inovasi lan improvisasi nyane makeh kacingakin  ri  tatkala  bebaosan-bebaosan para  tokoh  nyane.  Utsaha  minekadi sapuniki  dahat  kajantenang  pisan  sawireh manut  Bandem  lan  Sedana  (1993:2) akidikne  wenten  tiga  sane  ngawi  para pamiarsa madue uratian miarsayang sasolahan  wayang  kulit  inggian  punika, wentennyane bebanyolan, kaweruan artistik ,  sane  kametuang  olih  para  dalang lan  nagingin  antuk filsafat pamargin  urip. Puniki  sane  ngranayang  pamilet  nyane boya  ja  wantah  jatma  lingsir  manten, nanging  taler  para  yowana  ngantos  alit-alit sane  seneng  sareng  sasolahan  wayang punika.  Santukan  kasenengin  olih  ida danene,  Wayang  Cenk  Blonk  kakaryanin CD  olih  silih  sinunggil  pangusaha.  Murda Wayang Cenk Blonk sane sampun kamedalang ring para pamiletnyane, inggih punika  ,  Gita  Raga,  Ludra  Murti,  Pustaka Danur  Dara,  Diyah  Rata  Takeshi,  Kumba Karna  Lina,  Suryawati  Hilang,  Pranda  Vs Sokir, Gatotkaca Anggugah,  Sutha Amerih Bapa, miwah sane lianan, sane kamedalang  marupa  kaset,  tur  naler wenten marupa VCD lan DVD
Nyelehin kawentenan punika sasolahan  Wayang  Cenk  Blonk  dados uratian  antuk  sarana  risajeroning  saseleh mangdane  kauningin  napike,  risajeroning sasolahan Wayang Cenk Blonk dalang kari nganggen basa Bali ri tatkala sasolahannyane,  pinih  riin  lakon  sane kasolahang  Sutha  Amerih  Bapa  pinaka utsaha  nglestariang  basa  Bali  antuk  sor singgihnyane,  lan  ngicenin  ajah-ajahan basa  Bali  marep  ring  krama  Bali  lan  para yowana. Lakon Sutha Amerih Bapa kaanggen piranti study kasus santukan ring lakon  puniki  taler  madue  ajah-ajahan  indik agama,  inggian  punika  ”Putra  Sesana”. Ngelingin  sane  seneng  sareng  wayang punika makehan anak alit, puniki mangdane  ipun  anak  alit  sane  nyingak sasolahan wayang punika prasida
ngamoliang  paplajahan  dados  anak  alit sane manut sareng rerama.
Sasolahan  Wayang  Cenk  Blonk, antuk  murda  Sutha  Amerih  Bapa,  silih sinunggil  conto  kasenian  sane  dados kaanggen  genah  antuk  nyaga  utawi nglimbakang basa Bali sane saking dumun, mangkin lan sane jagi rauh.
Manut  saking  dadalan  pikobet  sane sampun  katelatarang  ring  ajeng,  prasida kacutetang kalih pikobet sakadi puniki. Napi manten soroh anggah-ungguhing basa Bali sane  kaanggen  ring  sasolahan  Wayang Cenk  Blonk  lakon  Sutha  Amerih  Bapa?. Mangda uning tata cara minayang anggah- ungguhing  basa  Bali  ring  sasolahan Wayang  Cenk  Blonk  lakon  Sutha  Amerih Bapa?
Manut saking bantang pikobet inucap,  prasida  kacutetang  kalih  tetujon tetilikan  inggih  punika  sakadi  puniki. Mangda uning anggah-ungguhing basa Bali sane  kaanggen  ring  sasolahan  Wayang Cenk  Blonk  lakon  Sutha  Amerih  Bapa. Mangda uning tata cara minayang anggah- ungguhing  basa  Bali  ring  sasolahan Wayang  Cenk  Blonk  lakon  Sutha  Amerih Bapa.
Kawigunan  tetilikan  puniki  prasida kabinayang  dados  kalih,  inggih  punika kawigunan teoretis miwah kawigunan praktis. Ring  kawigunan  teoritis,  tetilikan puniki mangdane prasida ngicenin kaweruhan  anggah-ungguhing  basa  Bali ring  sasolahan  Wayang  Cenk  Blonk  lakon Sutha  Amerih  Bapa.  Kawigunan  praktis sane  katuju  majeng  ring  pangwacen  lan majeng ring panilik selanturnyane. Kawigunan  majeng  pangwacen  kawigunan tetilik  puniki  majeng  ring  pangwacen, mangda pangwacen tetilikan puniki sesampune usan ngwacen, nglantur miarsayang  sasolahannyane  ring  kaset, VCD,  utawi  DVD,  taler  prasida  uning anggah-ungguhin  basa  Bali  sane  wenten ring  bebaosan  Wayang  Cenk  Blonk  lakon Sutha  Amerih  Bapa,  tur  prasida  uning pabinayan  anggah-ungguhing  basa  Bali ring  sasolahan  Wayang  Cenk  Blonk  lakon Sutha  Amerih  Bapa.  Kawigunan  majeng ring  panilik  sane  lianan  majeng ring  panilik selanturnyane  sane  jagi  maosang  indik anggah-ungguhin basa Bali, mangda prasida  panilik  nganggen  sarana,  sasuluh,
pakeling  utawi  sarana  anggen  pratiwimba tetilikan sane jagi kalaksanayang.
Ring tetilikan puniki madaging sepat siku-siku  sane  nelatarang  indik  basa  Bali, kawentetan basa ring bebaosan, parikrama nganggen anggah-ungguhing basa Bali, lan Wayang.
Manut  Tinggen  (1986:  1),  basa Bali  inggih  punika  sinalih  tunggil  basa nglimbak  ring  wewidangan  masyarakat Bali.  Basa  Bali  sane  pinaka  basa  mandala utawi  basa  kapertama,  kaanggen  piranti mabebaosan olih masyarakat Bali. Bebaosan punika memargi ring maka sami wewidangan  kauripan sosial masyarakat Bali.  Basa  Baline  sane  mangge  mangkin sampun  marupa  basa  campuhan,  inggih punika  basa  wed  Bali  kacampuhin  antuk basa dura negara, minakadi:
a.  Basa  Sansekerta  (Basa  Hindu  Kuna),
upami: suara, neraka, sorga, suka, pala.
b.  Basa  Jawa  Kuna,  upami:  sira,  ratu, akeh, urip, sampun.
c.  Basa  Arab,  upami:  asal,  perlu,  jaman, akal, kursi.
d.  Basa  Portugis,  upami:  meja,  bendera, jendela, kemeja, bola.
e.  Basa  Tionghoa,  upami:  cawan,  kuah, tahu, tempe, tauco.
f.  Basa  Parsi,  upami:  anggur,  jam,  cacar, destar, domba.
g.  Basa  Tamil,  upami:  tire,  jodo,  peti, keledai, nelayan.
h.  Basa  Belanda,  upami:  bangku,  lampu, buku, sekolah, dokter.
i.  Basa  Inggris,  upami:  kipper,  bek,  gul, botol,  tiket.  Makeh  taler  basa  sane lianan.
Basa  Bali  punika  madue  undag- undagan  sane mawasta  Sor  Singgih  Basa. Nganutin  buku Laporan  Penelitian olih Tim
Peneliti
Fakultas Sastra Universitas
Udayana  Denpasar  warsa  1978/1979, parinama  Sor  Singgih  Basa  punika  taler kawastanin
Unda-usuk Basa. Irika kaunggahang  basa  Bali  punika  kapalih dados  kalih  soroh,  inggih  punika  Basa Kasar miwah Basa Alus.
Kawentenan  undag-undagan  basa punika  ring  Bali  sampun  keni  iusan  saking Jawi  utawi  Hindu,  majalaran  saking  kasta sane  mawasta  Catur  Wangsa,  inggih punika:  Brahmana,  Satria,  Wesia,  miwah Sudra.  Wangsa  Sudra  punika  ring  Bali
lumbrah  taler  kabaosang  Jaba.  Santukan soang-soang wangsa punika madue warna basa sane sampun kanutang rikala mabebaosan, punika mawinan basa Baline kaucapang  mewehan  yening  sandingang ring basa Indonesiane.
Manut  J.  Kersten  S.V.D  (1970:13) undagan  basa  Bali  kaicen  parinama  antuk “Warna-Warna  Bahasa” inggih  punika  ring basa  Bali  wenten  satus  pikenoh  sane kaunggahang saling malianan, manut sakadi  kawentenan  jadma  sane  kaajak mabebaosan, lan manut sakadi kawentenan jadma sane kabaosang. Manut Ngurah Bagus miwah sawitrannyane (1978-1979:  1)  undagan  basa  Bali  kaicen parinama  antuk “Unda  Usuk  Bahasa  Bali” suksmannyane uger-uger basa sane maundag-undagan punika dasarnyane marupa  basa  kasar  lan  basa  alus  ritatkala kaanggen  mabebaosan,  sane  kadulurin antuk wangsa utawi kasta. Manut Narayana (1983:  10)  undagan  basa  Bali  kaicen parinama  antuk “Anggah-Ungguhing  Basa Bali” marupa  kawentenan  wangsa  saking masyarakat  Bali  sane  madaging  uger-uger wangsa ring keturunan lan kawentenan ring masyarakat,  yusa,  pendidikannyane,  artha brana  sane  kaduwenang  utawi kelas  elite sane  mangkin  prasida  ngiusin  basa  Bali, sane  kaanggen  ritatkala  mabebaosan. Manut Swasta (2001: 9) undagan basa Bali kaicen  parinama “Anggah-Ungguhing Basa Bali” inggih  punika  undag-undagan  ring basa Bali sane kapolihang saking kawentenan stratifikasi masyarakat  Bali. Manut  Medra  (2003:  8)  kawentenan undagan basa Bali manut sakadi kawentenan  panglimbak  aab  jagat,  manut sakadi pikenoh titiang ngantos mangkin kari kamargiang nganggen kawentenan wangsa rin g masyarakat  Bali.  Manut  Suarjana (2007:  59)  undagan  basa  Bali  kaicen parinama “Sor-Singgih  Basa  Bali” inggih punika  sane  nglimbak  saking  undagan wangsa  masyarakat  Bali  sane  kuna lan anyar.
Parikrama nganggen anggah- ungguhing  basa  Bali.  Basa  Bali  sane kaanggen  mabebaosan  olih  krama  Bali madue undagan-undagan. Manut tim penilik Fakultas sastra Universitas Udayana Denpasar (1978/1979: 33), undagan- undagan  puniki  kaanggen  manut  tradisi
nyarengin  aab  jagat,  minakadi  Catur Wangsa. Yening wenten bebaosan wangsanyane pateh ring keluarga, swakarma,  ring  peparuman,  adat  agama miwah  sane  lianan,  panganggen  basa  Bali kabinayang manut saratnyane.
Wayang inggih punika silih sinunggil kasenenian  sane  kasub  ring  sajeroning pulau  Jawi  lan  Bali.  Kasenian  wayang puniki  taler  kasub  ring  sajeroning  pulau Sumatra  lan  Malaya.  Kahanan  indik sasolahan  wayang  nenten  wantah  ring Indonesia  kemanten,  mawinan  akeh  taler panegara sane tiosan sane madue kasenian  wayang.  Nanging  sasolahan wayang ring Indonesia madue caciren sane ngranayang wayang ring Indonesia malianan sareng wayang sane wenten ring duranegara.

## Kramaning Tetilik
Kramaning tetilik inggih punika cara lan  kramaning  sane  kalaksanayang  utawi parilaksana  sane  kaanggen  ring  tetilik. Manut Sugiyono (2006: 1) kramaning tetilik pinaka cara ilmiah sane kaanggen ngamolihang data manut  tetujon  lan kawigunan tetilik. Tetilik punika kalaksanayang  nganutin  tata  carasane manut ring naya, mangda prasida kawiweka  olih  manusa.  Kramaning  sane kaanggen  ring  tetilik  puniki  inggih  punika: (1) Palihan tetilik, (2) Jejering lan penandang tetilik, (3) Kramaning mupulang data ,  (4)  Piranti  tetilikan,  lan  (5) Data tureksa.
Palihan
tetilik wantah
ngrencanayang  indik  parilaksana  sadurung kalaksanayang. Palihan tetilik inggih punika tata  cara  ring  sajeroning  tetilik  mangda panilik  prasida  ngamolihang data sane patut  lan  sane  manut  ring karakteristik variabel lan tetujon tetilik. Saking makudang-kudang  rancangan  tetilikan  ring ajeng,  tetilikan  puniki  pinaka  tetilikan kapustakaan sane  madue sifat  deskriptif kualitatif. Tetilikan kapustakaan sane madue sifat  deskriptif  kualitatif inggih punika sumber datanyane saking kapustakaan sane marupa satua bawak tur data sane kapolihang kawedar antuk kruna-
kruna  ngeninin  indik  anggah-ungguhing basa  Bali  ring  sasolahan  Wayang  Cenk Blonk lakon Sutha Amerih Bapa.
Teges  jejering  tetilik  inggih  punika jadma,  piranti  utawi  genah data  variabel sane  wenten  ring  pikobet  (Arikunto,1999: 82). Jejering ring tetilik puniki inggih punika “Wayang  Cenk  Blonk  lakon  Sutha  Amerih Bapa”. Penandang tetilik pinaka indik sane jagi kaselehin ring tetilik puniki. penandang ring  tetilik  puniki  inggih  punika:  (1) kawentenan soroh anggah-ungguhing basa Bali sane kaanggen ring bebaosan Wayang Cenk  Blonk  lakon  Sutha  Amerih  Bapa.  (2) tata  cara  minayang  anggah-ungguhing basa  Bali  ring  sasolahan  Wayang  Cenk Blonk lakon Sutha Amerih Bapa.
Ring parilaksana mupulang data nganggen metode transkrip data, sane kalaksanayang  antuk  tata  cara pengamatan langsung ring  jejering  tetilik  inggih  punika Wayang  Cenk  Blonk  lakon  Sutha  Amerih  Bapa sane  sampun  marupa video .  Piranti  tetilikan inggih punika piranti sane kaanggen ngamolihang  data.  Ring  tetilikan  puniki  piranti utamanyane inggih punika panilik, indik sarananyane sane kaanggen olih panilik inggih punika kartu data.
Data sane  sampun  kapolihang salanturnyane kapupulang lan kaolah nganggen metode  deskriptif  kualitatif . Data punika  jagi  kawentuk  lan  katelatarang nganggen  basa  sane  becik  lan  prasida karesepang.  Manut  Sugiyono  (2006:  338) Kekaryan reduksi  data punika  manut  ring pamilihan,  pauntengan,  nyaderhanayang, tetingkesan, lan nureksain data . Data sane kapolihang pinaka data durung puput (data mentah). Mawinan  asapunika data sarat kapilah,  lan  kapilih  manut  sakadi data tetilik. Data sane  nenten  manut  ring  tetilik jagi  kakutang,  lan  nenten  kaselehin.  Ring tetilik  sane  nyelehing  wayang  kulit  cenk blonk  lakon  sutha  amerih  bapa  punika karereh, lan lengkara-lengkara sane nenten ngranjing ring bebaosan punika kabinayang,  lan  sane  kaselehing  manut soang-soang bantang pikobet.
Data sane  sampun  kapolihang  ring reduksi  data nglantur  mangkin klasifikasi , punika  kapupulang  manut  sorohnyane. . Deskripsi  data punika  pinaka  mupulang data sane  kasusun  antuk sistematis.  Data sane kapolihang manut ring bebaosan sane
wenten  ring  wayang  kulit  cenk  blonk mangkin jagi katelatarang lan kasurat antuk wentuk sane trepti mangda prasida dangan karesepang,  lan  nenten  malih  marupa sesuratan sane nenten rapi.

## Pikolih lan Tetepasan
Pikolih  tetilik  puniki  nganinin  indik kawentenan  anggah-ungguhing  basa  Bali lan  nureksain  anggah-ungguhing  basa  bali ring  sasolahan  Wayang  Cenk  Blonk  lakon Sutha  Amerih  Bapa . Pikolih  tetilikan marupa data kawentenan anggah- ungguhing  basa  Bali  ring  sasolahan Wayang  Cenk  Blonk  lakon  Sutha  Amerih Bapa katelatarang ring adyaya puniki. Data punika  sekadi  ring  sor  puniki  :  (1) kawentenan soroh anggah-ungguhing basa Bali sane kaanggen ring sasolahan wayang kulit Cenk Blonk lakon Sutha Amerih Bapa, (2)  mangda  uning  tata  cara  minayang anggah-ungguhing basa Bali ring sasolahan  wayang  kulit  Cenk  Blonk  lakon Sutha Amerih Bapa.
Basa  alus  inggih  punika  basa  sane undagannyane  pinih  tegeh,  santukan  basa alus  madue  rasa  pinih  bakti  majeng  ring sang  sane  kairing  mabebaosan.  Basa  alus kawangun  olih  krna  alus  mider,  kruna  alus singgih,  kruna  alus  sor,  kruna  mider  lan kruna  andap.    Lumbrahnyane  basa  alus kaanggen ritatkala wenten parikrama minakadi  paparuman,  pasraman,  agama, msl.  Sujatinnyane  basa  alus  prasida ngawetuang parilaksana sane madue norma,  moral,  sopan  santun  ring  basa . Parindikan  basa  alus  sane  kaanggen  ring sasolahan  Wayang  Cenk  Blonk  lakon Sutha Amerih Bapa punika prasida kacutetang  yening  basa  alus  kaanggen rikala mabebaosan sareng ipun sane mawit saking  wangsa  tegehan  utawi  saking  Tri Wangsa taler  kaanggen  mabebaosan majeng ring anak lingsiran sane patut iraga singgihang.  Medra  miwah  sawitrannyane. (2003: 13) basa alus punika kawangun olih lengkara alus singgih lan lengkara alus sor.
Basa  madia  sujatinnyane  pinaka undagan basa sane nenten alus lan nenten kasar. Basa madia wenten ring pantaraning basa  alus  lan  basa  andap.  Basa  madia kaanggen ritatkala ipun sane
wangsannyane duuran mabebaosan sareng ipun sane wangsannyane betenan.
Parindikan basa madia sane kaanggen  ring  sasolahan  Wayang  Cenk Blonk  lakon  Sutha  Amerih  Bapa punika prasida  kacutetang  yening  basa  madia kaanggen  rikala  mabebaosan  jadma  sane mawangsa pateh. Basa madia pinaka basa sane nenten kasar lan nenten alus. Punika manut  sakadi  panampen  Medra  miwah sawitrannyane (2003: 13).
Basa puniki pinaka basa sane becik ring  pagubugan  sane  wangsan  ipun  pateh, yusannyane  pateh,  pakaryannyane  pateh, miwah  sane  lianan.  Puniki  pinaka  basa sane nyihnayang ipun makeluarga. Nanging  basa  puniki  lumbrah  kaanggen olih makasami wangsa Jaba.
Parindikan basa andap sane kaanggen  ring  sasolahan  Wayang  Cenk Blonk  lakon  Sutha  Amerih  Bapa punika prasida  kacutetang  yening  basa  andap kaanggen rikala mabebaosan ring pagubugan  sane  sampun  rumaket  taler bebaosan  sang  sane  mawangsa  duuran mabebaosan sareng sang sane mawangsa sor.  Basa  andap  pinaka  basa  sane  nenten ngamedalang nilai rasa  bakti  ritatkala mabebaosan. Punika manut sakadi panampen  Medra  miwah  sawitrannyane (2003: 13).
Basa kasar inggih punika basa sane kawangun  olih  lengkara  kasar  (kruna andap,  kruna  kasar  lan  kruna  mider). Parindikan basa kasar ring daging sasolahan  Wayang  Cenk  Blonk  lakon Sutha Amerih Bapa punika kaanggen rikala kroda  miwah  maosang  bebaosan  sane kaon (caci  maki), rikala  kawentenan masawitra sane kalintang rumaket. Bebaosan basa kasar punika sane kawangun olih lengkara kasar sane kawangun  malih  olih  kruna  andap,  kruna kasar,  lan  kruna  mider.  Punika  manut sakadi panampen Medra miwah sawitrannyane.  (2003:  13),  basa  kasar punika kaanggen ring kawentenan bebaosan  sane  kroda,  sane  ngamedalang bebaosan kaon (caci maki).
Lengkara  inggih  punika  pupulan kruna  sane  madue teges  sampun  jangkep. Kawentenan lengkara basa Baline majanten  kawangun  antuk  kruna-kruna sane  masor-singgih  sakadi  sane  sampun
kabaos  ring ajeng.  Duaning  asapunika lengkara-lengkara  sane  metu  taler  madue wirasa  matios-tiosan  manut  ring  kruna- kruna  sane  ngwangun  lengkara  punika. Manut  sakadi  panampen  Medra  miwah sawitrannyane.  (2003:  13), malarapan antuk  rasa  basannyane  punika,  lengkara sajeroning  basa  Bali  kaepah  dados  lima, inggih  punika:  (1)  lengkara  alus  singgih, (2) lengkara alus madia, (3) lengkara alus sor,  (4)  lengkara  andap,  miwah  (5) lengkara kasar.
Lengkara alus singgih inggih punika lengkara sane kaanggen nyinggihang sang sane  patut  kasinggihang.  Lengkara  alus singgih kawangun antuk kruna alus singgih, kruna alus mider, lan kruna mider Lengkara alus  madia  inggih  punika  lengkara  sane madue  nilai  rasa  basa sane  nenten  ja  alus pisan.  Lengkara  puniki  kaanggen  majeng ring sang sane durung kauningin. Lengkara puniki  kawangun  antuk  kruna  alus  madia, kruna  alus  mider,  kruna  mider,  lan  kruna andap.  Lengkara  alus  sor  inggih  punika lengkara  sane  madue  rasa  bakti  tur kaanggen ri tatkala ngandap kasor. Lengkara alus sor lengkara sane kawangun antuk  kruna  alus  sor,  kruna  alus  mider, kruna  andap,  lan  kruna  mider.  Lengkara andap inggih punika lengkara sane kawangun  antuk  kruna  andap,  lan  kruna mider.  Lengkara  kasar  inggih  punika lengkara  sane  nenten  bakti,  lengkara  sane lumbrahnyane kaanggen mabebaosan sadina-dina. Lengkara kasar puniki kakepah  dados  kalih,  minekadi  lengkara kasar pisan lan lengkara kasar jabag.
Tata  cara  minayang  lengkara  alus singgih, lengkara alus madia, lengkara alus sor,  lengkara  andap  lan  lengkara  kasar inggih  punika  yening  lengkara  alus  singgih kaangen  nyinggihang  sang  sane  patut kasinggihang  tur  kawangun  antuk  kruna alus  singgih,  kruna  alus  mider,  lan  kruna mider.  Lengkara  alus  madia  inggih  punika lengkara  sane madue  nilai  rasa  basa  sane nenten  ja  alus  pisan  tur  kawangun  antuk kruna  alus  madia,  kruna  alus  mider  lan kruna  andap.  Lengkara  alus  sor  inggih punika  lengkara  sane  kaanggen    ngandap ngasor  rikala  matur-atur  majeng  ring  sang sane wangsannyane tegehan sakadi
triwangsa  tur  kawangun  antuk  kruna  alus sor,  kruna  alus  mider,  kruna  andap  lan kruna mider. Lengkara andap inggih punika lengkara  sane  kaanggen  mabebaosan majeng  ring  jadma  sane  madue  wangsa sane pateh tur masawitra sampun rumaket, lengkara  puniki  kawangun  antuk  kruna andap  lan  kruna  mider.  Lengkara  kasar inggih  punika  nenten  bakti,  lengkara  sane lumbrahnyane  kaanggen  rikala  ipun  kroda tur  kaangun  antuk  kruna  andap,  kruna kasar lan kruna mider.
Manut  ring  pikolih  lan  tetepasan sane sampun katelatarang, prasida katingkesan  sakadi.  Sasolahan  Wayang Cenk  Blok  lakon  Sutha  Amerih  Bapa nganggen makudang soroh anggah- ungguhing basa Bali, inggihan punika basa alus, basa madia, basa andap, basa kasar. Basa  alus  patut  kaanggen  mabebaosan majeng  ring  Ida  Sang  Rama  Dewa  sane pinaka  raja  ring  Ayodya  Pura.  Basa  madia kaanggen  mabebaosan  ring  wewidangan pagubugan santukan nyihnayang wangsanyane  sane  pateh.  Basa  andap kaanggen
mabebaosan ring pagubugannyane  Tualen,  Merdah,  Sangut, Delem, Cenk, lan Blonk santukan wangsanyane  pateh  lan  nyihnayang  ipun rumaket  masawitra.  Basa  kasar  kaanggen mabebaosan ring pagubugan sane nyihnayang  rumaketnyane  masawitra,  taler kaanggen mabebaosan ritatkala kroda.

## Pamuput
Manut  ring  pikolih  lan  tetepasan sane  sampun  katelatarang  ring  adyaya  IV, prasida  katingkesan  sakadi.  Sasolahan Wayang  Cenk  Blok  lakon  Sutha  Amerih Bapa nganggen  makudang  soroh  anggah- ungguhing  basa  Bali,  inggihan  punika  basa alus,  basa  madia,  basa  andap,  basa  kasar. Basa  alus  patut  kaanggen  mabebaosan majeng  ring  Ida  Sang  Rama  Dewa  sane pinaka  raja  ring  Ayodya  Pura.  Basa  madia kaanggen  mabebaosan  ring  wewidangan pagubugan santukan nyihnayang wangsanyane  sane  pateh.  Basa  andap kaanggen
mabebaosan
ring
pagubugannyane  Tualen,  Merdah,  Sangut,
Delem, Cenk, lan Blonk santukan wangsanyane  pateh  lan  nyihnayang  ipun rumaket  masawitra.  Basa  kasar  kaanggen mabebaosan ring pagubugan sane nyihnayang  rumaketnyane  masawitra,  taler kaanggen mabebaosan ritatkala kroda.
Pabinayan  lengkara  alus  singgih, lengkara  alus  madia,  lengkara  alus  sor, lengkara  andap  lan  lengkara  kasar  inggih punika  yening  lengkara  alus  singgih kaangen  nyinggihang  sang  sane  patut kasinggihang  tur  kawangun  antuk  kruna alus  singgih,  kruna  alus  mider,  lan  kruna mider.  Lengkara  alus  madia  inggih  punika lengkara  sane  madue  nilai  rasa  basa  sane nenten  ja  alus  pisan  tur  kawangun  antuk kruna  alus  madia,  kruna  alus  mider  lan kruna  andap.  Lengkara  alus  sor  inggih punika  lengkara  sane  kaanggen    ngandap ngasor  rikala  matur-atur  majeng  ring  sang sane wangsannyane tegehan sakadi triwangsa  tur  kawangun  antuk  kruna  alus sor,  kruna  alus  mider,  kruna  andap  lan kruna mider. Lengkara andap inggih punika lengkara sane kaanggen mabebaosan majeng ring jadma sane madue wangsa sane pateh  tur  masawitra  sampun  rumaket, lengkara  puniki  kawangun  antuk  kruna andap  lan  kruna  mider.  Lengkara  kasar inggih  punika  nenten  bakti,  lengkara  sane lumbrahnyane  kaanggen  rikala  ipun  kroda tur kaangun antuk kruna andap, kruna kasar lan kruna mider.

## Kapustakaan
Arikunto,  Suharsimi,  et, al.  1999. Prosedur
Penelitian
Suatu Pendekatan Praktik. Jakarta: Rineka Cipta. Bagus,  Ngurah  miwah  sawitrannyane. 1978/1979. Unda Usuk Bahasa Bali . Jakarta: Departemen Pendidikan dan Kebudayaan.
Bandem  lan  Sedana.  1993.  Pertunjukan Wayang  Kulit  Bali  antara  Tradisi dan Inovasi. Makalah  disampaikan dalam saresehan wayang kulit Nasional Denpasar, 3 Juli1993.
Kersten, J, S. V. D. 1970. Tata Bahasa Bali . Ende Flores: Amoldus. Medra,  I  Nengah  miwah  sawitrannyane. 2003. Imba  Mabebaosan  Ngangge
Bahasa Bali . Denpasar: Dinas
Kebudayaan Propinsi Bali.
Sugiyono.  2006. Metode  Penelitian  Bisnis.
Bandung: Alfabeta.